প্রিয় পিতামাতা অথবা অভিভাবক:

আমেরিকানরা এ যাবতকাল পর্যন্ত যেসব মারাত্মক স্বাস্থ্যগত সমস্যা মোকাবেলা করেছে, HIV এবং AIDS তার অন্যতম। চিকিৎসাবিদ্যায় অগ্রগতি এখন HIV আক্রান্ত মানুষকে দীর্ঘদিন বাঁচতে ও সুস্থভাবে জীবনযাপন করতে দেয়, তবে এখনো এই রোগের কোনো নিরাময় নেই। হেলথ্‌ এডুকেশন (স্বাস্থ্য শিক্ষা) শিক্ষার্থীদেরকে স্বাস্থ্যসম্মত পছন্দ বেছে নিতে এবং তাদের নিজেদেরকে ও অন্যদেরকে নিরাপদে রাখতে শেখার জন্য সহায়তাদানে একটি গুরুত্বপূর্ণ ভূমিকা রাখে।

নিউ ইয়র্ক স্টেট এডুকেশন ডিপার্টমেন্ট শিক্ষার্থীদের জন্য HIV শিক্ষা বাধ্যতামূলক করেছে। এই বছর, আপনার সন্তানের *গ্রোয়িং আপ অ্যান্ড স্টেয়িং সেফ (বেড়ে উঠা ও নিরাপদ থাকা)* নামক একটি পাঠ্যক্রম থেকে পাঠ থাকবে। পাঠগুলো চিকিৎসাগতভাবে যথাযথ, অন্তর্ভুক্তিমূলক, এবং বয়স উপযোগী। নিউ ইয়র্ক সিটি পাবলিক স্কুলস্ স্বাস্থ্য বিশেষজ্ঞ, কমিউনিটি নেতা, পিতামাতা, শিক্ষক, এবং শিক্ষার্থীদের সাথে তা তৈরি করেছে।

মিডল্ স্কুলে, শিক্ষার্থীরা এসব শেখে:

* কীভাবে HIV রোগ প্রতিরোধ ব্যবস্থাকে ক্ষতিগ্রস্ত করে,
* সুস্থ সম্পর্কের বৈশিষ্ট্যসমূহ, এবং
* পিতামাতা অথবা প্রযত্নপ্রদানকারীদের সাথে যোগাযোগের গুরুত্ব।

হাই স্কুলে, শিক্ষার্থীরা এসব শেখে:

* তাদেরকে HIV-এর ঝুঁকিতে ফেলে এমন আচরণগুলো কীভাবে পরিহার করতে হয়,
* সম্মতির গুরুত্ব, এবং
* এখন এবং তাদের জীবনব্যাপী কীভাবে স্বাস্থ্য পরিষেবা পাওয়া যাবে।

এছাড়াও অনুগ্রহ করে পাঠগুলো সম্পর্কে আরও জানতে অন্তর্ভুক্ত গ্রেড পর্যায়ের উপরিচিত্র(গুলো) পর্যালোচনা করুন।

HIV প্রতিরোধের পদ্ধতিসমূহ সম্পর্কে শেখায় এমন বিশেষ পাঠগুলো থেকে আপনার সন্তানকে বিরত রাখার অধিকার আপনার আছে। আপনি যদি চান আপনার সন্তান অব্যাহতি পাক, আপনার অবশ্যই আমার কাছে একটি চিঠি লিখতে হবে যেটায় নিম্নলিখিত বিষয়গুলো বিবৃত থাকতে হবে:

* HIV প্রতিরোধের পদ্ধতিসমূহ সম্পর্কে পাঠ চলাকালে আপনার সন্তান ক্লাসরুমে উপস্থিত থাকবে না; এবং
* আপনি আপনার সন্তানকে বাড়িতে HIV প্রতিরোধ সম্পর্কে শেখাবেন।

পিতামাতা, অভিভাবক, এবং স্কুলগুলো একটি সাধারণ লক্ষ্য শেয়ার করে: আমরা চাই সব বয়সের শিক্ষার্থীরা তাদের জীবনের সব ক্ষেত্রে সুস্থ থাকুক। পিতামাতা/অভিভাবক হিসেবে আপনার সন্তানকে আপনার পরিবারের মতাদর্শ এবং মূল্যবোধ সমর্থনকারী স্বাস্থ্যসম্মত আচরণসমূহ শেখাতে আপনার ভুমিকার প্রতি আমরা সম্মান জানাই। আমরা আপনাকে আপনার সন্তানের সাথে তার হেলথ্‌ (স্বাস্থ্য) ক্লাসে সে কী শিখছে তা নিয়ে আলোচনা করতে, এবং পাঠ্যক্রম সম্পর্কে আরো জানতে আপনার সন্তানের শিক্ষক, প্যারেন্ট কোঅর্ডিনেটর, অথবা আমার সাথে কথা বলার জন্য উৎসাহিত করি। আপনার যদি কোনো প্রশ্ন থাকে, অনুগ্রহ করে আমার সাথে

\_ Phone Number. নম্বরে যোগাযোগ করুন।

আন্তরিকভাবে,

Principal’s Name

প্রিন্সিপাল